[{"text_idx": "#000000", "text": "Eleni mae\u2019r Rhaglen Celf Gain gymunedol rhan amser unigryw ac arloesol ym Mhrifysgol Bangor (1998-2022) yn dod i ben. Daethpwyd ynghyd a gwaith celf gan 25 o diwtoriaid a fu\u2019n dysgu ar bob lefel gan gynnwys BA ag MA ar gyfer yr arddangosfa ddathlu ffarwel hon."}, {"text_idx": "#000002", "text": "Roedd diffyg cyfleusterau traddodiadol a strwythurau yn mynnu arferion addysgu arloesol i alluogi myfyrwyr i gael profiad dysgu o ansawdd uchel roeddent ei angen ac yn ei haeddu. Roedd angen i\u2019r holl diwtoriaid ar y Rhaglen Celf Gain i fod yn arlunwyr ymarferol oedd yn arddangos eu gwaith. Egwyddor sylfaenol arloesol Mike oedd cefnogi myfyrwyr i ddatblygu ymarfer cynaliadwy yn eu cartrefi a\u2019u hardaloedd eu hunain fel bod natur eu hymarfer oedd wedi ei wreiddio yn parhau yn ddi-dor ar o\u0302l graddio fel arlunwyr proffesiynol."}, {"text_idx": "#000004", "text": "Cyflwynwyd modiwlau unigol mewn amrywiaeth o leoliadau cymunedol yng ngogledd Cymru, yn cynnwys Bangor, Ynys Mo\u0302n, Porthmadog a Bae Penrhyn. Roedd yr MA rhan-amser ym Mangor. Mae tystiolaeth o lwyddiant y model a addaswyd yn gyson ac a ddatblygwyd gan Mike a thiwtoriaid eraill i\u2019w gweld drwy\u2019r cydweithredu hirdymor gan arlunwyr lleol gweithredol a ddaeth o\u2019r cyrsiau rhan-amser yma. Roedd yr amcanion yn fwy na dim ond idealistig, gan eu bod yn gweithio go iawn."}, {"text_idx": "#000007", "text": "Yn dathlu cyswllt diwylliannol mae arddangosfa o waith gan artistiaid o Fangor, Soest a Chwaer Ddinasoedd eraill yn nodi hanner canmlwyddiant gefeillio Dinas Bangor gyda Soest, yr Almaen. Mae gefeillio tref yn galluogi perthynas arbennig rhwng dwy gymuned, gan hybu dealltwriaeth o wahanol ddiwylliannau."}]